Ettepanek: NÕUKOGU OTSUS, mis käsitleb Euroopa Liidu seisukohta ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga loodud sanitaar- ja fütosanitaarvaldkonna allkomitees, tolli allkomitees ning geograafiliste tähiste allkomitees seoses nende allkomiteede kodukorra vastuvõtmisega /* COM/2014/0729 final - 2014/0350 (NLE) */





SELETUSKIRI 1. ETTEPANEKU TAUST Lisatud ettepanek kujutab endast õiguslikku vahendit, millega määratakse kindlaks liidu seisukoht ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga (edaspidi „leping”) loodud sanitaar- ja fütosanitaarvaldkonna allkomitees, tolli allkomitees ning geograafiliste tähiste allkomitees seoses nende allkomiteede kodukorra vastuvõtmisega. 16. juunil 2014 võttis nõukogu vastu otsuse[1] lepingule Euroopa Liidu ja Euroopa Aatomienergiaühenduse ning nende liikmesriikide nimel allakirjutamise ja selle teatavate sätete, sealhulgas põhjalikku ja laiaulatuslikku vabakaubanduspiirkonda käsitleva osa ajutise kohaldamise kohta. Lepingule kirjutati alla 27. juunil 2014 Brüsselis Euroopa Ülemkogu raames. Moldova Vabariik ratifitseeris lepingu 2. juulil 2014 ja viis samaaegselt Euroopa Liiduga veel samal kuul lõpule nõutavad teatamismenetlused. Sellest tulenevalt kohaldatakse alates 1. septembrist 2014 kooskõlas lepingu artikliga 464 selle teatavaid sätteid, mis on loetletud nõukogu 16. juuni 2014. aasta otsuse (Moldova Vabariigiga sõlmitud lepingu allakirjutamise ja esialgse rakendamise kohta) artiklis 3, ajutiselt, kuni lepingu ratifitseerimiseni ELi liikmesriikides. Lepinguga on loodud sanitaar- ja fütosanitaarvaldkonna allkomitee, tolli allkomitee ning geograafiliste tähiste allkomitee. Allkomiteede ülesanne on jälgida lepingu põhjalikku ja laiaulatuslikku vabakaubanduspiirkonda käsitleva osa rakendamist ja lahendada sellega seoses tekkivaid probleeme. Allkomiteedel tuleb vastu võtta oma töökord. Allkomiteede esimesed koosolekud toimuvad arvatavasti 2015. aasta alguses. Allkomiteede kodukorrad põhinevad assotsieerimiskomitee kodukorral ja on lisatud käesolevale ettepanekule. 2. LÄBIRÄÄKIMISTE TULEMUSED Moldova Vabariigiga sõlmitud lepingu artiklis 191 on sätestatud, et sanitaar- ja fütosanitaarmeetmete allkomitee võtab oma kodukorra vastu esimesel koosolekul. Sanitaar- ja fütosanitaarmeetmete allkomitee koosolek toimub 2015. aasta alguses. Seda silmas pidades tuleb ette valmistada liidu seisukoht nimetatud allkomitee kodukorra eelnõu suhtes. Lisatud kodukorra eelnõu valmis Moldova Vabariigiga peetud läbirääkimiste tulemusel. Lepingu artikliga 200 on loodud tolli allkomitee ning nähtud ette, et see võtab vastu oma kodukorra. Esimene koosolek peaks toimuma 2015. aasta alguses. Seepärast on vaja valmistada ette liidu seisukohta allkomitee kodukorra küsimuses. Lisatud kodukorra eelnõu valmis Moldova Vabariigiga peetud läbirääkimiste tulemusel. Lepingu artikliga 306 on loodud geograafiliste tähiste allkomitee ning nähtud ette, et see võtab vastu oma kodukorra. Esimene koosolek peaks toimuma 2015. aasta alguses. Seepärast on vaja valmistada ette liidu seisukohta allkomitee kodukorra küsimuses. Lisatud kodukorra eelnõu valmis Moldova Vabariigiga peetud läbirääkimiste tulemusel. 3. ETTEPANEKU ÕIGUSLIK KÜLG Liidu jaoks on õiguslik alus, mille alusel määratakse kindlaks Euroopa Liidu ja Moldova Vabariigi vahelise assotsieerimislepinguga moodustatud allkomiteedes võetav seisukoht, Euroopa Liidu toimimise leping, eelkõige selle artikli 207 lõige 4 koostoimes artikli 218 lõikega 9. Eespool nimetatud läbirääkimistulemusi arvesse võttes teeb Euroopa Komisjon Euroopa Liidu toimimise lepingu artikli 207 lõike 4 ja artikli 218 lõike 9 alusel ettepaneku, et nõukogu võtaks vastu otsuse, millega määratakse kindlaks ELi ja Moldova Vabariigi sanitaar- ja fütosanitaarvaldkonna allkomitee, ELi ja Moldova Vabariigi tolli allkomitee ning ELi ja Moldova Vabariigi geograafiliste tähiste allkomitee esimesel koosolekul võetav liidu seisukoht seoses nende allkomiteede kodukorraga. 2014/0350 (NLE) Ettepanek: NÕUKOGU OTSUS, mis käsitleb Euroopa Liidu seisukohta ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga loodud sanitaar- ja fütosanitaarvaldkonna allkomitees, tolli allkomitees ning geograafiliste tähiste allkomitees seoses nende allkomiteede kodukorra vastuvõtmisega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9, võttes arvesse Euroopa Komisjoni ettepanekut, ning arvestades järgmist: (1) Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu (edaspidi „leping”) artikli 464 lõigetes 3 ja 4 on sätestatud kõnealuse lepingu teatavate osade ajutine kohaldamine. (2) Nõukogu otsuse 2014/492/EL[2] artiklis 3 on loetletud lepingu sätted, mida kohaldatakse ajutiselt. Nende hulka kuuluvad sätted sanitaar- ja fütosanitaarmeetmete allkomitee, tolli allkomitee ning geograafiliste tähiste allkomitee loomise ja tegevuse kohta. (3) Lepingu artikli 191 kohaselt võtab sanitaar- ja fütosanitaarvaldkonna allkomitee esimesel koosolekul vastu oma kodukorra. (4) Lepingu artikli 200 lõike 3 kohaselt võtab tolli allkomitee vastu oma kodukorra. (5) Lepingu artikli 306 lõike 3 kohaselt võtab geograafiliste tähiste allkomitee vastu oma kodukorra. (6) Seetõttu on asjakohane määrata kindlaks liidu seisukoht nendes allkomiteedes vastuvõetava kodukorra suhtes, ON VASTU VÕTNUD KÄESOLEVA OTSUSE: Artikkel 1 1. Liidu seisukoht ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu artikliga 191 loodud sanitaar- ja fütosanitaarvaldkonna allkomitees selle allkomitee kodukorra vastuvõtmise kohta põhineb allkomitee otsuse eelnõul, mis on lisatud käesolevale otsusele. 2. Liidu esindajad sanitaar- ja fütosanitaarmeetmete allkomitees võivad nõustuda otsuse eelnõus väiksemate muudatuste tegemisega, ilma et selleks oleks vaja nõukogu täiendavat otsust. Artikkel 2 1. Liidu seisukoht ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu artikliga 200 loodud tolli allkomitees selle allkomitee kodukorra vastuvõtmise kohta põhineb allkomitee otsuse eelnõul, mis on lisatud käesolevale otsusele. 2. Liidu esindajad tolli allkomitees võivad nõustuda otsuse eelnõus väiksemate muudatuste tegemisega, ilma et selleks oleks vaja nõukogu täiendavat otsust. Artikkel 3 1. Liidu seisukoht ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu artikliga 306 loodud geograafiliste tähiste allkomitees selle allkomitee kodukorra vastuvõtmise kohta põhineb allkomitee otsuse eelnõul, mis on lisatud käesolevale otsusele. 2. Liidu esindajad geograafiliste tähiste allkomitees võivad nõustuda otsuse eelnõus väiksemate muudatuste tegemisega, ilma et selleks oleks vaja nõukogu täiendavat otsust. Artikkel 4 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] ELT L 260, 30.8.2014, lk 1. [2] Nõukogu 16. juuni 2014. aasta otsus ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Moldova Vabariigi vahelisele assotsieerimislepingule Euroopa Liidu nimel allakirjutamise ja selle ajutise kohaldamise kohta (ELT L 260, 30.8.2014, lk 1). LISA EELNÕU ELi ja MOLDOVA VABARIIGI SANITAAR- ja FÜTOSANITAARVALDKONNA ALLKOMITEE OTSUS NR 1/2015, [kuupäev] 2015, oma kodukorra vastuvõtmise kohta ELi JA MOLDOVA VABARIIGI SANITAAR- JA FÜTOSANITAARVALDKONNA ALLKOMITEE, võttes arvesse ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelist assotsieerimislepingut (edaspidi „leping”), eelkõige selle artiklit 191, ning arvestades järgmist: (1) Lepingu artikli 464 kohaselt kohaldatakse lepingu teatavaid osi ajutiselt alates 1. septembrist 2014. (2) Lepingu artiklis 191 on sätestatud, et sanitaar- ja fütosanitaarvaldkonna allkomitee vaatab läbi lepingu V jaotise („Kaubandus ja kaubandusküsimused”) 4. peatükiga („Sanitaar- ja fütosanitaarmeetmed”) seotud küsimused. (3) Lepingu artikli 191 lõike 5 kohaselt võtab sanitaar- ja fütosanitaarvaldkonna allkomitee ise vastu oma kodukorra, ON TEINUD JÄRGMISE OTSUSE: Artikkel 1 Võetakse vastu sanitaar- ja fütosanitaarvaldkonna allkomitee kodukord, mis on esitatud lisas. Artikkel 2 Käesolev otsus jõustub selle vastuvõtmise kuupäeval. (koht), (kuupäev) || Sanitaar- ja fütosanitaarvaldkonna allkomitee nimel: || eesistuja Liide ELi ja Moldova Vabariigi sanitaar- ja fütosanitaarmeetmete allkomitee kodukord Artikkel 1 Üldsätted 1. Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu (edaspidi „assotsieerimisleping”) artikli 191 lõike 1 aluselt asutatud sanitaar- ja fütosanitaarmeetmete allkomitee abistab lepingu V jaotise artikli 438 lõikes 4 sätestatud kaubanduskoosseisus kokkutulnud assotsieerimiskomiteed tema ülesannete täitmisel. 2. Sanitaar- ja fütosanitaarmeetmete allkomitee täidab lepingu artikli 191 lõikes 2 sätestatud ülesandeid vastavalt V jaotise 4. peatüki eesmärkidele, mis on sätestatud lepingu artiklis 176. 3. Sanitaar- ja fütosanitaarvaldkonna allkomitee koosneb Euroopa Komisjoni ja Moldova Vabariigi esindajatest, kes vastutavad sanitaar- ja fütosanitaarküsimuste eest. 4. Euroopa Komisjoni või Moldova Vabariigi esindaja, kes vastutab sanitaar- ja fütosanitaarküsimuste eest, tegutseb vastavalt artiklile 2 eesistujana. 5. Kodukorras nimetatud lepinguosalised määratletakse vastavalt lepingu artiklile 461. Artikkel 2 Eesistuja Lepinguosalised nimetavad vaheldumisi sanitaar- ja fütosanitaarvaldkonna allkomitee eesistuja, kelle ametiaeg on 12 kuud. Esimene periood algab esimese assotsiatsiooninõukogu koosoleku toimumise kuupäeval ja lõpeb sama aasta 31. detsembril. Artikkel 3 Koosolekud 1. Sanitaar- ja fütosanitaarvaldkonna allkomitee koosolek toimub kolme kuu jooksul pärast lepingu jõustumist ning seejärel ühe lepinguosalise taotlusel või vähemalt kord aastas, kui lepinguosalised ei ole kokku leppinud teisiti. 2. Sanitaar- ja fütosanitaarvaldkonna allkomitee koosoleku kutsub kokku eesistuja lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab sanitaar- ja fütosanitaarvaldkonna allkomitee eesistuja allkomitee liikmetele koosolekukutse hiljemalt 28 kalendripäeva enne istungi algust. 3. Võimaluse korral kutsutakse sanitaar- ja fütosanitaarvaldkonna allkomitee korraline koosolek kokku aegsasti enne kaubanduskoosseisus kokkutulnud assotsieerimiskomitee korralist koosolekut. 4. Sanitaar- ja fütosanitaarvaldkonna allkomitee koosolekuid võib pidada mis tahes kokkulepitud tehniliste vahendite abil, näiteks video- või audiokonverentsina. 5. Koosolekute vahelisel ajal võib sanitaar- ja fütosanitaarvaldkonna allkomitee käsitleda küsimusi kirja teel. Artikkel 4 Delegatsioonid Enne iga koosolekut teavitatakse lepinguosalisi sekretariaadi vahendusel mõlema koosolekul osaleva delegatsiooni kavandatavast koosseisust. Artikkel 5 Sekretariaat 1. Sanitaar- ja fütosanitaarvaldkonna allkomitee sekretäridena tegutsevad ühiselt Euroopa Komisjoni ja Moldova Vabariigi ametnik, kes täidavad sekretäri ülesandeid ühiselt vastastikuse usalduse ja koostöö vaimus. 2. Kaubanduskoosseisus kokkutulnud assotsieerimiskomitee sekretariaati teavitatakse sanitaar- ja fütosanitaarvaldkonna allkomitee otsustest, arvamustest, soovitustest, aruannetest ja kogu muust kokkulepitud tegevusest. Artikkel 6 Kirjavahetus 1. Sanitaar- ja fütosanitaarvaldkonna allkomiteele adresseeritud kirjavahetus suunatakse emmale-kummale sekretärile, kes omakorda teavitab teist sekretäri. 2. Sekretariaat tagab, et sanitaar- ja fütosanitaarvaldkonna allkomiteele adresseeritud kirjad edastatakse allkomitee eesistujale ja saadetakse vajaduse korral edasi, nagu käesoleva kodukorra artiklis 7 osutatud dokumendid. 3. Sanitaar- ja fütosanitaarvaldkonna allkomitee eesistuja kirjad saadab tema nimel lepinguosalistele sekretariaat. Vajaduse korral saadetakse kõnealune kirjavahetus assotsieerimisnõukogu liikmetele edasi vastavalt kodukorra artiklile 7. Artikkel 7 Dokumendid 1. Dokumente edastatakse sanitaar- ja fütosanitaarvaldkonna allkomitee sekretäride kaudu. 2. Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile. 3. Liidu sekretär saadab dokumendid edasi liidu vastutavatele esindajatele ning edastab koopia sellisest kirjavahetusest süstemaatiliselt Moldova Vabariigi sekretärile ja kaubanduskoosseisus kokkutulnud assotsieerimiskomitee sekretäridele. 4. Moldova Vabariigi sekretär saadab dokumendid edasi liidu vastutavatele esindajatele ning edastab koopia sellisest kirjavahetusest süstemaatiliselt liidu sekretärile ja kaubanduskoosseisus kokkutulnud assotsieerimiskomitee sekretäridele. 5. Sanitaar- ja fütosanitaarvaldkonna allkomitee sekretärid täidavad lepingu artiklis 184 sätestatud teabevahetuse kontaktpunkti ülesandeid. Artikkel 8 Konfidentsiaalsus Kui lepinguosalised ei otsusta teisiti, ei ole sanitaar- ja fütosanitaarvaldkonna allkomitee koosolekud avalikud. Kui lepinguosaline esitab sanitaar- ja fütosanitaarvaldkonna allkomiteele konfidentsiaalsena tähistatud teavet, käsitleb teine lepinguosaline seda teavet sellisena. Artikkel 9 Koosolekute päevakorrad 1. Sanitaar- ja fütosanitaarvaldkonna allkomitee sekretariaat koostab vastavalt artiklis 10 sätestatule lepinguosaliste tehtud ettepanekute põhjal iga koosoleku jaoks esialgse päevakorra ning operatiivjärelduste kavandi. Esialgne päevakord sisaldab punkte, mille päevakorda lisamise taotluse koos asjakohaste dokumentidega on üks lepinguosaline esitanud sanitaar- ja fütosanitaarvaldkonna allkomitee sekretariaadile hiljemalt 21 kalendripäeva enne koosoleku kuupäeva. 2. Esialgne päevakord koos asjaomaste dokumentidega saadetakse edasi vastavalt artiklis 7 sätestatule vähemalt 15 kalendripäeva enne koosoleku algust. 3. Sanitaar- ja fütosanitaarvaldkonna allkomitee kinnitab päevakorra iga koosoleku alguses. Esialgses päevakorras kajastamata punkti võib lepinguosaliste nõusolekul päevakorda lisada. 4. Sanitaar- ja fütosanitaarvaldkonna allkomitee koosoleku eesistuja võib vajaduse korral ja teise lepinguosalise nõusolekul kutsuda koosolekutele lepinguosaliste teiste organite esindajaid ja konkreetse valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsustingimusi. 5. Kui konkreetse juhtumi asjaolud seda nõuavad, võib sanitaar- ja fütosanitaarvaldkonna allkomitee eesistuja pärast lepinguosalistega konsulteerimist lühendada lõigetes 1 ja 2 esitatud tähtaegu. Artikkel 10 Protokollid ja operatiivjäreldused 1. Mõlemad sekretärid koostavad ühiselt iga koosoleku protokolli kavandi. 2. Reeglina kantakse protokolli iga päevakorrapunkti kohta: a) koosolekul osalejate, osalejaid saatvate ametnike ning koosolekul osalevate vaatlejate ja ekspertide nimekiri; b) sanitaar- ja fütosanitaarvaldkonna allkomiteele esitatud dokumendid; c) seisukohad, mille sanitaar- ja fütosanitaarvaldkonna allkomitee liige on palunud kirja panna ning d) koosolekul tehtud operatiivjäreldused vastavalt lõikele 4. 3. Protokolli kavand esitatakse sanitaar- ja fütosanitaarvaldkonna allkomiteele heakskiitmiseks. See kiidetakse heaks 28 päeva jooksul pärast sanitaar- ja fütosanitaarvaldkonna allkomitee iga koosolekut. Kõigile käesoleva kodukorra artiklis 7 osutatud adressaatidele edastatakse protokolli koopia. 4. Sanitaar- ja fütosanitaarvaldkonna allkomitee koosoleku eesistuja sekretariaat koostab iga koosoleku operatiivjärelduste kavandi, mis saadetakse lepinguosalistele edasi koos päevakorraga tavaliselt hiljemalt 15 kalendripäeva enne järgmist koosolekut. Kui ei ole teisiti kokku lepitud, ajakohastatakse kõnealust kavandit koosoleku edenedes nii, et koosoleku lõppedes võtab sanitaar- ja fütosanitaarvaldkonna allkomitee vastu operatiivjäreldused, milles kajastuvad lepinguosaliste poolt kokku lepitud järelmeetmed. Pärast heakskiitmist lisatakse operatiivjäreldused protokollile ning nende rakendamine vaadatakse läbi sanitaar- ja fütosanitaarvaldkonna allkomitee järgmistel koosolekutel. Selleks võtab sanitaar- ja fütosanitaarvaldkonna allkomitee vastu vormi, mis võimaldab siduda iga tegevuspunkti konkreetse tähtajaga. Artikkel 11 Otsused ja soovitused 1. Allkomitee võtab vastu otsused, arvamused, soovitused, aruanded ja ühismeetmed, nagu on sätestatud lepingu artiklis 191. Need otsused, arvamused, soovitused, aruanded ja ühismeetmed võetakse vastu lepinguosaliste konsensuse alusel pärast siseriikliku vastuvõtmismenetluse läbimist. Kõnealused otsused on lepinguosaliste suhtes siduvad ning nad võtavad nende rakendamiseks vajalikke meetmeid. 2. Igale otsusele, arvamusele, soovitusele ja aruandele kirjutab alla eesistuja ja need kinnitatakse mõlema sekretäri poolt. Ilma et see piiraks lõike 3 kohaldamist, kirjutab eesistuja kõnealustele dokumentidele alla selle koosoleku ajal, kus asjaomane otsus, arvamus, soovitus ja aruanne vastu võetakse. 3. Kui lepinguosalised nii kokku lepivad, võib sanitaar- ja fütosanitaarvaldkonna allkomitee võtta vastu otsuseid, arvamusi ja aruandeid ning anda soovitusi kirjaliku menetluse teel pärast seda, kui on läbitud siseriiklikud menetlused nende vastuvõtmiseks. Kirjalik menetlus koosneb ametlikust teadete vahetusest kahe sekretäri vahel, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt vähemalt 21 kalendripäeva jooksul, mille ajal tuleb teha teatavaks kõik reservatsioonid või muudatusettepanekud. Pärast lepinguosalistega konsulteerimist võib sanitaar- ja fütosanitaarvaldkonna allkomitee eesistuja lühendada käesolevas lõikes esitatud tähtaegu, kui konkreetse juhtumi asjaolud seda nõuavad. Igale otsusele, arvamusele, soovitusele ja aruandele kirjutab alla eesistuja ja need kinnitatakse mõlema sekretäri poolt pärast teksti kokkuleppimist. 4. Sanitaar- ja fütosanitaarvaldkonna allkomitee aktidele pannakse pealkirjaks vastavalt kas „otsus”, „arvamus”, „soovitus” või „aruanne” . Iga otsus jõustub selle vastuvõtmise kuupäeval, kui otsuses ei ole sätestatud teisiti. 5. Otsused, arvamused, soovitused ja aruanded saadetakse edasi mõlemale lepinguosalisele. 6. Iga lepinguosaline võib otsustada, kas avaldada sanitaar- ja fütosanitaarvaldkonna allkomitee otsuseid ja soovitusi oma vastavas ametlikus väljaandes. Artikkel 12 Aruanded Sanitaar- ja fütosanitaarvaldkonna allkomitee esitab aruande oma tegevuse ning enda moodustatud tehnilise töörühmade ja ajutiste töörühmade tegevuse kohta kaubanduskoosseisus kokkutulnud assotsieerimiskomiteele. Aruanne esitatakse hiljemalt 25 päeva enne kaubanduskoosseisus kokkutulnud assotsieerimiskomitee korralist aastakoosolekut. Artikkel 13 Keeled 1. Sanitaar- ja fütosanitaarvaldkonna allkomitee töökeelteks on inglise ja rumeenia keel. 2. Kui ei ole otsustatud teisiti, võtab sanitaar- ja fütosanitaarvaldkonna allkomitee oma arutelude aluseks nimetatud keeltes koostatud dokumendid. Artikkel 14 Kulud 1. Lepinguosalised kannavad ise kõik sanitaar- ja fütosanitaarvaldkonna allkomitee koosolekutel osalemisega seotud kulud, sealhulgas tööjõu-, sõidu-, elamis-, posti- ja telekommunikatsioonikulud. 2. Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja. 3. Kulud, mis on seotud koosolekute suulise ning dokumentide kirjaliku tõlkega inglise ja rumeenia keelde või keelest, nagu on osutatud käesoleva kodukorra artikli 13 lõikes 1, kannab koosolekut võõrustav lepinguosaline. Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepinguosaline. Artikkel 15 Kodukorra muutmine Kodukorda võib muuta sanitaar- ja fütosanitaarvaldkonna allkomitee otsusega vastavalt lepingu artikli 191 lõikele 5. Artikkel 16 Tehnilised töörühmad ja ajutised töörühmad 1. Sanitaar- ja fütosanitaarvaldkonna allkomitee võib kooskõlas lepingu artikli 191 lõikega 6 oma otsusega vastavalt vajadusele luua tehnilisi töörühmi ja ajutisi töörühmi, sealhulgas teaduslikke rühmi ja eksperdirühmi. 2. Kõnealuste ajutiste töörühmade koosseis ei pruugi piirduda lepinguosaliste esindajatega. Lepinguosalised tagavad, et sanitaar- ja fütosanitaarvaldkonna allkomitee loodud rühmade liikmed ei riku asjakohaseid konfidentsiaalsusnõudeid. 3. Kui ei otsustata teisiti, töötavad sanitaar- ja fütosanitaarvaldkonna allkomitee loodud rühmad allkomitee alluvuses ning annavad talle aru. 4. Töörühmade koosolekuid võib korraldada vastavalt vajadusele kas tavakoosolekuna või video- või audiokonverentsina. 5. Sanitaar- ja fütosanitaarvaldkonna allkomitee sekretariaadile esitatakse koopia kogu töörühmade tegevusega seotud kirjavahetusest ja kõigist kirjadest. 6. Töörühmadel on õigus esitada sanitaar- ja fütosanitaarvaldkonna allkomiteele kirjalikke soovitusi. Soovitused võetakse vastu konsensuse alusel ning edastatakse sanitaar- ja fütosanitaarvaldkonna allkomitee eesistujale, kes need edastab kooskõlas artikliga 7. 7. Kui käesolevas artiklis ei ole sätestatud teisiti, kohaldatakse käesolevat kodukorda mutatis mutandis kõigi sanitaar- ja fütosanitaarvaldkonna allkomitee loodud tehniliste töörühmade ja ajutiste töörühmade suhtes. Viited kaubanduskoosseisus kokkutulnud assotsieerimiskomiteele käsitatakse viidetena sanitaar- ja fütosanitaarvaldkonna allkomiteele. EELNÕU ELi JA MOLDOVA VABARIIGI TOLLI ALLKOMITEE OTSUS NR 1/2015, [kuupäev] 2015, oma kodukorra vastuvõtmise kohta ELi ja MOLDOVA VABARIIGI TOLLI ALLKOMITEE, võttes arvesse ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelist assotsieerimislepingut (edaspidi „leping”), eelkõige selle artiklit 200, ning arvestades järgmist: (1) Lepingu artikli 464 kohaselt kohaldatakse lepingu teatavaid osi ajutiselt alates 1. septembrist 2014. (2) Lepingu artikkel 200 on sätestatud, et tolli allkomitee jälgib V jaotise („Kaubandus ja kaubandusküsimused”) 5. peatüki („Toll ja kaubanduse soodustamine”) nõuetekohast täitmist. (3) Lepingu artikli 200 lõike 3 punkti e kohaselt võtab allkomitee ise vastu oma kodukorra, ON TEINUD JÄRGMISE OTSUSE: Artikkel 1 Võetakse vastu tolli allkomitee kodukord, mis on esitatud lisas. Artikkel 2 Käesolev otsus jõustub selle vastuvõtmise kuupäeval. (koht), (kuupäev) || Tolli allkomitee nimel: || eesistuja Liide ELi ja Moldova Vabariigi tolli allkomitee kodukord Artikkel 1 Üldsätted 1. Ühelt poolt Euroopa Liidu ja Aatomienergiaühenduse ning nende liikmesriikide ning teiselt poolt Moldova Vabariigi vahelise assotsieerimislepingu (edaspidi „leping”) artikli 200 lõike 1 alusel moodustatud tolli allkomitee täidab lepingu artiklites 2 ja 3 sätestatud ülesandeid. 2. Tolli allkomitee koosneb Euroopa Komisjoni ja Moldova Vabariigi esindajatest, kes vastutavad tolli ja tolliküsimuste eest. 3. Euroopa Komisjoni või Moldova Vabariigi esindaja, kes vastutab tolli ja tolliküsimuste eest, tegutseb vastavalt artiklile 2 eesistujana. 4. Kodukorras nimetatud lepinguosalised määratletakse vastavalt lepingu artiklile 461. Artikkel 2 Eesistuja Lepinguosalised nimetavad vaheldumisi tolli allkomitee eesistuja, kelle ametiaeg on 12 kuud. Esimene periood algab esimese assotsiatsiooninõukogu koosoleku toimumise kuupäeval ja lõpeb sama aasta 31. detsembril. Artikkel 3 Koosolekud 1. Kui lepinguosalised ei ole kokku leppinud teisiti, toimub tolli allkomitee koosolek kord aastas või emma-kumma lepinguosalise taotlusel. 2. Tolli allkomitee kõik koosolekud kutsub kokku eesistuja poolte kokkulepitud kuupäeval ja kohas. Kui lepinguosalised ei lepi kokku teisiti, saadab tolli allkomitee eesistuja allkomitee liikmetele koosolekukutse hiljemalt 28 kalendripäeva enne istungi algust. 3. Tolli allkomitee koosolekuid võib pidada mis tahes kokkulepitud tehniliste vahendite abil, näiteks video- või audiokonverentsina. 5. Koosolekute vahelisel ajal võib tolli allkomitee käsitleda küsimusi kirja teel. Artikkel 4 Delegatsioonid Enne iga koosolekut teavitatakse lepinguosalisi sekretariaadi vahendusel mõlema koosolekul osaleva delegatsiooni kavandatavast koosseisust. Artikkel 5 Sekretariaat 1. Tolli allkomitee sekretäridena tegutsevad ühiselt Euroopa Komisjoni ja Moldova Vabariigi tolli ja tolliküsimuste eest vastutav ametnik, kes täidavad sekretäri ülesandeid ühiselt vastastikuse usalduse ja koostöö vaimus. 2. Kaubanduskoosseisus kokkutulnud assotsieerimiskomitee sekretariaati teavitatakse tolli allkomitee otsustest, arvamustest, soovitustest, aruannetest ja kogu muust kokkulepitud tegevusest. Artikkel 6 Kirjavahetus 1. Tolli allkomiteele adresseeritud kirjavahetus suunatakse emmale-kummale sekretärile, kes omakorda teavitab teist sekretäri. 2. Sekretariaat tagab, tolli allkomiteele adresseeritud kirjad edastatakse allkomitee eesistujale ja saadetakse vajaduse korral edasi, nagu käesoleva kodukorra artiklis 7 osutatud dokumendid. 3. Tolli allkomitee eesistuja kirjad saadab tema nimel lepinguosalistele sekretariaat. Vajaduse korral saadetakse kõnealune kirjavahetus assotsieerimisnõukogu liikmetele edasi vastavalt kodukorra artiklis 7 sätestatule. Artikkel 7 Dokumendid 1. Dokumente edastatakse tolli allkomitee sekretäride kaudu. 2. Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile. 3. Liidu sekretär saadab dokumendid edasi liidu vastutavatele esindajatele ning edastab koopia sellest kirjavahetusest süstemaatiliselt Moldova Vabariigi sekretärile. Liidu sekretär saadab lõplike dokumentide koopia kaubanduskoosseisus kokkutulnud assotsieerimiskomitee sekretäridele. 4. Moldova Vabariigi sekretär saadab dokumendid edasi Moldova Vabariigi vastutavatele esindajatele ning edastab koopia sellest kirjavahetusest süstemaatiliselt liidu sekretärile. Moldova Vabariigi saadab lõplike dokumentide koopia kaubanduskoosseisus kokkutulnud assotsieerimiskomitee sekretäridele. Artikkel 8 Konfidentsiaalsus Kui lepinguosalised ei otsusta teisiti, ei ole tolli allkomitee koosolekud avalikud. Kui lepinguosaline esitab tolli allkomiteele konfidentsiaalsena tähistatud teavet, käsitleb teine lepinguosaline seda teavet sellisena. Artikkel 9 Koosolekute päevakorrad 1. Tolli allkomitee sekretariaat koostab lepinguosaliste tehtud ettepanekute põhjal iga koosoleku esialgse päevakorra. Esialgne päevakord sisaldab punkte, mille päevakorda lisamise taotluse koos asjakohaste dokumentidega on üks lepinguosaline esitanud tolli allkomitee sekretariaadile hiljemalt 21 kalendripäeva enne koosoleku kuupäeva. 2. Esialgne päevakord koos asjaomaste dokumentidega saadetakse edasi vastavalt artiklis 7 sätestatule vähemalt 15 kalendripäeva enne koosoleku algust. 3. Tolli allkomitee kinnitab päevakorra iga koosoleku alguses. Esialgses päevakorras kajastamata punkti võib lepinguosaliste nõusolekul päevakorda lisada. 4. Tolli allkomitee koosoleku eesistuja võib vajaduse korral ja teise lepinguosalise nõusolekul kutsuda koosolekutele lepinguosaliste teiste organite esindajaid ja konkreetse valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsusega seotud tingimusi. 5. Kui konkreetse juhtumi asjaolud seda nõuavad, võib tolli allkomitee eesistuja pärast lepinguosalistega konsulteerimist lühendada lõigetes 1 ja 2 esitatud tähtaegu. Artikkel 10 Protokollid ja operatiivjäreldused 1. Tolli allkomitee koosoleku eesistuja sekretariaat koostab iga koosoleku protokolli, sealhulgas operatiivjärelduste kavandi. 2. Protokolli, sealhulgas operatiivjärelduste kavand esitatakse tolli allkomiteele heakskiitmiseks. See kiidetakse heaks 28 päeva jooksul pärast tolli allkomitee iga koosolekut. Kõigile käesoleva kodukorra artiklis 7 osutatud adressaatidele edastatakse protokolli koopia. Artikkel 11 Otsused ja soovitused 1. Tolli allkomitee võtab vastu praktilise korralduse, meetmed ja otsused ja soovitused, nagu on sätestatud lepingu artiklis 200. Need võetakse vastu lepinguosaliste konsensuse alusel pärast siseriikliku vastuvõtmismenetluse läbimist. Kõnealused otsused on lepinguosaliste suhtes siduvad ning nad võtavad nende rakendamiseks vajalikke meetmeid. 2. Igale otsusele ja soovitusele kirjutab alla eesistuja ja need kinnitatakse mõlema sekretäri poolt. Ilma et see piiraks lõike 3 kohaldamist, kirjutab eesistuja kõnealustele dokumentidele alla selle koosoleku ajal, kus asjaomane otsus või soovitus vastu võeti. 3. Kui lepinguosalised nii kokku lepivad, võib tolli allkomitee võtta vastu otsuseid ning anda soovitusi kirjaliku menetluse teel pärast seda, kui on läbitud siseriiklikud menetlused nende vastuvõtmiseks. Kirjalik menetlus koosneb ametlikust teadete vahetusest kahe sekretäri vahel, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt vähemalt 21 kalendripäeva jooksul, mille ajal tuleb teha teatavaks kõik reservatsioonid või muudatusettepanekud. Pärast lepinguosalistega konsulteerimist võib tolli allkomitee eesistuja lühendada käesolevas lõikes esitatud tähtaegu, kui konkreetse juhtumi asjaolud seda nõuavad. Igale otsusele ja soovitusele kirjutab alla eesistuja ja need kinnitatakse mõlema sekretäri poolt pärast teksti kokkuleppimist. 4. Tolli allkomitee aktidele pannakse pealkirjaks vastavalt kas „otsus” või „soovitus” . Iga otsus jõustub selle vastuvõtmise kuupäeval, kui otsuses ei ole sätestatud teisiti. 5. Otsused ja soovitused saadetakse edasi mõlemale lepinguosalisele. 6. Kumbki lepinguosaline võib otsustada, kas avaldada tolli allkomitee otsuseid ja soovitusi oma ametlikus väljaandes. Artikkel 12 Aruanded Tolli allkomitee esitab kaubanduskoosseisus kokkutulnud assotsieerimiskomiteele aruande selle igal korralisel aastakoosolekul. Artikkel 13 Keeled 1. Tolli allkomitee töökeelteks on inglise ja rumeenia keel. 2. Kui ei ole otsustatud teisiti, võtab tolli allkomitee oma arutelude aluseks nimetatud keeltes koostatud dokumendid. Artikkel 14 Kulud 1. Lepinguosalised kannavad ise kõik tolli allkomitee koosolekutel osalemisega seotud kulud, sealhulgas tööjõu-, sõidu-, elamis-, posti- ja telekommunikatsioonikulud. 2. Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja. 3. Kulud, mis on seotud koosolekute suulise ning dokumentide kirjaliku tõlkega inglise ja rumeenia keelde või keelest, nagu on osutatud käesoleva kodukorra artikli 13 lõikes 1, kannab koosolekut võõrustav lepinguosaline. Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepinguosaline. Artikkel 15 Kodukorra muutmine Kodukorda võib muuta tolli allkomitee otsusega vastavalt lepingu artikli 200 lõike 3 punktile e. EELNÕU ELi JA MOLDOVA VABARIIGI GEOGRAAFILISTE TÄHISTE ALLKOMITEE OTSUS NR 1/2015, [kuupäev] 2015, oma kodukorra vastuvõtmise kohta ELi ja MOLDOVA VABARIIGI GEOGRAAFILISTE TÄHISTE ALLKOMITEE, võttes arvesse ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelist assotsieerimislepingut (edaspidi „leping”), eelkõige selle artiklit 306, ning arvestades järgmist: (1) Lepingu artikli 465 kohaselt kohaldatakse lepingu teatavaid osi ajutiselt alates 1. septembrist 2014. (2) Lepingu artikkel 306 on sätestatud, et geograafiliste tähiste allkomitee eesmärk on jälgida lepingu rakendamist ja süvendada lepinguosalistevahelist koostööd ja dialoogi geograafiliste tähiste valdkonnas. (3) Lepingu artikli 306 lõike 3 kohaselt võtab geograafiliste tähiste allkomitee ise vastu oma kodukorra, ON TEINUD JÄRGMISE OTSUSE: Artikkel 1 Võetakse vastu geograafiliste tähiste allkomitee kodukord, mis on esitatud lisas. Artikkel 2 Käesolev otsus jõustub selle vastuvõtmise kuupäeval. [Väljaandmise aeg ja koht] || Geograafiliste tähiste allkomitee nimel: || eesistuja Liide ELi ja Moldova Vabariigi geograafiliste tähiste allkomitee kodukord Artikkel 1 Üldsätted 1. Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepingu (edaspidi „assotsieerimisleping”) artikli 191 lõike 306 aluselt asutatud geograafiliste tähiste allkomitee abistab lepingu V jaotise artikli 438 lõikes 4 sätestatud kaubanduskoosseisus kokkutulnud assotsieerimiskomiteed tema ülesannete täitmisel. 2. Geograafiliste tähiste allkomitee täidab ülesandeid, mis on sätestatud lepingu artiklis 306. 3. Geograafiliste tähiste allkomitee koosneb Euroopa Komisjoni ja Moldova Vabariigi ametnikest, kes vastutavad geograafiliste tähiste eest. 4. Kumbki lepinguosaline määrab delegatsiooni juhi, kes on kontaktisik kõikides geograafiliste tähiste allkomiteega seotud küsimustes. 5. Delegatsioonijuhid tegutsevad eesistujana kooskõlas artikliga 2. 6. Mõlema delegatsiooni juhid võivad delegeerida kõik või osa delegatsiooni juhi ülesannetest määratud asetäitjale ja sellisel juhul kehtivad kõik järgnevad viited delegatsiooni juhile samaväärselt määratud asetäitja kohta. 7. Kodukorras nimetatud lepinguosalised määratletakse vastavalt lepingu artiklile 461. Artikkel 2 Eesistuja Lepinguosalised nimetavad vaheldumisi geograafiliste tähiste allkomitee eesistuja, kelle ametiaeg on 12 kuud. Esimene periood algab esimese assotsiatsiooninõukogu koosoleku toimumise kuupäeval ja lõpeb sama aasta 31. detsembril. Artikkel 3 Koosolekud 1. Kui lepinguosalised ei ole kokku leppinud teisiti, toimuvad geograafiliste tähiste allkomitee koosolekud emma-kumma lepinguosalise taotlusel vaheldumisi ELis ja Moldova Vabariigis, ja mitte hiljem kui 90 päeva jooksul alates taotluse esitamisest. 2. Geograafiliste tähiste allkomitee koosoleku kutsub kokku esimees lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab geograafiliste tähiste allkomitee esimees allkomitee liikmetele koosolekukutse hiljemalt 28 kalendripäeva enne istungi algust. 3. Võimaluse korral kutsutakse geograafiliste tähiste allkomitee korraline koosolek kokku aegsasti enne kaubanduskoosseisus kokkutulnud assotsieerimiskomitee korralist koosolekut. 4. Erandkorras võib geograafiliste tähiste allkomitee koosolekuid pidada lepinguosaliste mis tahes kokkulepitud tehnoloogiliste vahendite abil, sealhulgas videokonverentsina. Artikkel 4 Delegatsioonid Enne iga koosolekut teavitatakse lepinguosalisi sekretariaadi vahendusel mõlema koosolekul osaleva delegatsiooni kavandatavast koosseisust. Artikkel 5 Sekretariaat 1. Geograafiliste tähiste allkomitee sekretäridena tegutsevad ühiselt Euroopa Komisjoni ja Moldova Vabariigi esindaja, kelle määravad delegatsiooni juhatajad ja kes täidavad sekretäri ülesandeid ühiselt vastastikuse usalduse ja koostöö vaimus. 2. Kaubanduskoosseisus kokkutulnud assotsieerimiskomitee sekretariaati teavitatakse geograafiliste tähiste allkomitee otsustest, aruannetest ja kogu muust kokkulepitud tegevusest. Artikkel 6 Kirjavahetus 1. Geograafiliste tähiste allkomiteele adresseeritud kirjavahetus suunatakse emmale-kummale sekretärile, kes omakorda teavitab teist sekretäri. 2. Sekretariaat tagab, et geograafiliste tähiste allkomiteele adresseeritud kirjad edastatakse allkomitee esimehele ja saadetakse vajaduse korral edasi, nagu käesoleva kodukorra artiklis 7 osutatud dokumendid. 3. Geograafiliste tähiste allkomitee esimehe kirjad saadab tema nimel lepinguosalistele sekretariaat. Vajaduse korral saadetakse kõnealune kirjavahetus assotsieerimisnõukogu liikmetele edasi vastavalt kodukorra artiklis 7 sätestatule. Artikkel 7 Dokumendid 1. Dokumente edastatakse geograafiliste tähiste allkomitee sekretäride kaudu. 2. Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile. 3. Liidu sekretär saadab dokumendid edasi liidu vastutavatele esindajatele ning edastab koopia sellisest kirjavahetusest süstemaatiliselt Moldova Vabariigi sekretärile ja kaubanduskoosseisus kokkutulnud assotsieerimiskomitee sekretäridele. 4. Moldova Vabariigi sekretär saadab dokumendid edasi liidu vastutavatele esindajatele ning edastab koopia sellisest kirjavahetusest süstemaatiliselt liidu sekretärile ja kaubanduskoosseisus kokkutulnud assotsieerimiskomitee sekretäridele. Artikkel 8 Konfidentsiaalsus Kui lepinguosalised ei otsusta teisiti, ei ole geograafiliste tähiste allkomitee koosolekud avalikud. Kui lepinguosaline esitab geograafiliste tähiste allkomiteele konfidentsiaalsena tähistatud teavet, käsitleb teine lepinguosaline seda teavet sellisena. Artikkel 9 Koosolekute päevakorrad 1. Geograafiliste tähiste allkomitee sekretariaat koostab vastavalt artiklis 10 sätestatule lepinguosaliste tehtud ettepanekute põhjal iga koosoleku jaoks esialgse päevakorra ning operatiivjärelduste kavandi. Esialgne päevakord sisaldab punkte, mille päevakorda lisamise taotluse koos asjakohaste dokumentidega on üks lepinguosaline esitanud geograafiliste tähiste allkomitee sekretariaadile hiljemalt 21 kalendripäeva enne koosoleku kuupäeva. 2. Esialgne päevakord koos asjaomaste dokumentidega saadetakse edasi vastavalt artiklis 7 sätestatule vähemalt 15 kalendripäeva enne koosoleku algust. 3. Geograafiliste tähiste allkomitee esimees ja teise delegatsiooni juhataja võtavad päevakorra vastu iga koosoleku alguses. Esialgses päevakorras kajastamata punkti võib lepinguosaliste nõusolekul päevakorda lisada. 4. Geograafiliste tähiste allkomitee koosoleku eesistuja võib vajaduse korral ja teise lepinguosalise nõusolekul kutsuda koosolekutele lepinguosaliste teiste organite esindajaid ja konkreetse valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsusega seotud tingimusi. 5. Kui konkreetse juhtumi asjaolud seda nõuavad, võib geograafiliste tähiste allkomitee esimees pärast lepinguosalistega konsulteerimist lühendada lõigetes 1 ja 2 esitatud tähtaegu. Artikkel 10 Protokollid ja operatiivjäreldused 1. Mõlemad sekretärid koostavad ühiselt iga koosoleku protokolli kavandi. 2. Reeglina kantakse protokolli iga päevakorrapunkti kohta: a) koosolekul osalejate, osalejaid saatvate ametnike ning koosolekul osalevate vaatlejate ja ekspertide nimekiri; b) geograafiliste tähiste allkomiteele esitatud dokumendid; c) seisukohad, mille geograafiliste tähiste allkomitee liige on palunud kirja panna ning d) vajaduse korral ka koosolekul tehtud operatiivjäreldused vastavalt lõikele 4. 3. Protokolli kavand esitatakse geograafiliste tähiste allkomiteele heakskiitmiseks. See kiidetakse heaks 28 päeva jooksul pärast geograafiliste tähiste allkomitee iga koosolekut. Kõigile käesoleva kodukorra artiklis 7 osutatud adressaatidele edastatakse protokolli koopia. 4. Geograafiliste tähiste allkomitee koosoleku eesistuja sekretariaat koostab iga koosoleku operatiivjärelduste kavandi, mis saadetakse lepinguosalistele edasi koos päevakorraga tavaliselt hiljemalt 15 kalendripäeva enne järgmist koosolekut. Kui ei ole teisiti kokku lepitud, ajakohastatakse kõnealust kavandit koosoleku edenedes nii, et koosoleku lõppedes võtab geograafiliste tähiste allkomitee vastu operatiivjäreldused, milles kajastuvad lepinguosaliste poolt kokku lepitud järelmeetmed. Pärast heakskiitmist lisatakse operatiivjäreldused protokollile ning nende rakendamine vaadatakse läbi geograafiliste tähiste allkomitee järgmistel koosolekutel. Selleks võtab geograafiliste tähiste allkomitee vastu vormi, mis võimaldab siduda iga tegevuspunkti konkreetse tähtajaga. Artikkel 11 Otsused 1. Geograafiliste tähiste allkomiteel on volitused teha otsuseid lepingu artikli 306 lõikes 4 ettenähtud küsimustes. Otsused võetakse vastu lepinguosaliste konsensuse alusel pärast siseriikliku vastuvõtmismenetluse läbimist. Otsused on lepinguosaliste suhtes siduvad ning nad võtavad nende rakendamiseks vajalikke meetmeid. 2. Igale otsusele kirjutab alla eesistuja ja need kinnitatakse mõlema sekretäri poolt. Ilma et see piiraks lõike 4 kohaldamist, kirjutavad esindajad kõnealustele dokumentidele alla selle koosoleku ajal, kus asjaomane otsus vastu võeti. 3. Kui lepinguosalised nii kokku lepivad, võib geograafiliste tähiste allkomitee võtta vastu otsuseid ja aruandeid kirjaliku menetluse teel pärast seda, kui on läbitud siseriiklikud menetlused nende vastuvõtmiseks. Kirjalik menetlus koosneb ametlikust teadete vahetusest kahe sekretäri vahel, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt vähemalt 21 kalendripäeva jooksul, mille ajal tuleb teha teatavaks kõik reservatsioonid või muudatusettepanekud. Pärast lepinguosalistega konsulteerimist võib geograafiliste tähiste allkomitee eesistuja lühendada käesolevas lõikes esitatud tähtaegu, kui konkreetse juhtumi asjaolud seda nõuavad. Igale otsusele ja aruandele kirjutab alla eesistuja ja need kinnitatakse mõlema sekretäri poolt pärast teksti kokkuleppimist. 4. Geograafiliste tähiste allkomitee aktidele pannakse pealkirjaks vastavalt kas „otsus” või „aruanne” . Iga otsus jõustub selle vastuvõtmise kuupäeval, kui otsuses ei ole sätestatud teisiti. 5. Otsused saadetakse edasi mõlemale lepinguosalisele. 6. Kumbki lepinguosaline võib otsustada, kas avaldada geograafiliste tähiste allkomitee otsuseid ja soovitusi oma ametlikus väljaandes. Artikkel 12 Aruanded Geograafiliste tähiste allkomitee esitab kaubanduskoosseisus kokkutulnud assotsieerimiskomiteele aruande selle igal korralisel koosolekul. Artikkel 13 Keeled 1. Geograafiliste tähiste allkomitee töökeelteks on inglise ja rumeenia keel. 2. Kui ei ole otsustatud teisiti, võtab geograafiliste tähiste allkomitee oma arutelude aluseks nimetatud keeltes koostatud dokumendid. Artikkel 14 Kulud 1. Lepinguosalised kannavad ise kõik geograafiliste tähiste allkomitee koosolekutel osalemisega seotud kulud, sealhulgas tööjõu-, sõidu-, elamis-, posti- ja telekommunikatsioonikulud. 2. Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja. 3. Kulud, mis on seotud koosolekute suulise ning dokumentide kirjaliku tõlkega inglise ja rumeenia keelde või keelest, nagu on osutatud käesoleva kodukorra artikli 13 lõikes 1, kannab koosolekut võõrustav lepinguosaline. Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepinguosaline. Artikkel 15 Kodukorra muutmine Kodukorda võib muuta geograafiliste tähiste allkomitee otsusega vastavalt lepingu artikli 306 lõikele 3.